Marcel Vela, ministrul Afacerilor Interne, a susținut o declarație de presă în care a anunțat că va propune un proiect de lege pentru ca toate orașele din țară să își amenajeze locuri speciale pentru decolări pe timp de noapte ale elicopterelor care intervin în situații de urgență.

Ministrul a mai precizat că o parte dintre piloții rezerviști din minister au acceptat să reintre în activitate, pentru a opera zborurile de urgență.

Declarație de presă susținută de Ministrul Afacerilor Interne al României, Ion Marcel VelaPentru a fi la curent cu următoarele transmisiuni în direct, vă rugăm să dați like paginii Privesc.Eu! Gepostet von Privesc.Eu am Sonntag, 5. Januar 2020

Principalele declarații ale ministrului:

„În aceste zile am luat legătura cu piloții rezerviști din cadrul Inspectoratului General de Aviație, care au ieșit la pensie odată cu legea care a deschis ușa foarte larg angajaților și au acceptat să revină în sistem. Am vrut să spun acest lucru public pentru că doresc să le mulțumesc. Sunt eroi care au răspuns la chemarea ministrului, pentru a-și face datoria față de țară, pentru că țara are nevoie de ei.

Voi propune o inițiativă normativă prin care toate orașele și municipiile din România să poată avea posibilitatea să-și amenajeze locuri de aterizare și decolare, autorizate de către Autoritatea Aeronautică, să corespundă din punct de vedere tehnic inclusiv pentru zboruri pe timp de noapte.”